ДОГОВОР

Днес 15.07.2014 г. в гр.Севлиево, се сключи настоящият договор между:

ДОМ ЗА ВЪЗРАСТНИ С УМСТВЕНА ИЗОСТАНАЛОСТ

със седалище и адрес на управление: с.Батошево, общ.Севлиево

ЕИК 000215889, ЕИК по ЗДДС BG000215889 тел 0885373044

e-mail: dvui\_batoshevQ.62@abv.bg

представлявано от Елица Василева

наричано за краткост ВЪЗЛОЖИТЕЛ от една страна и

СЛУЖБА ПО ТРУДОВА МЕДИЦИНА “ САНИ-21”, вписано в Търговския регистър с ЕИК201856857 със седалище и адрес на управление - гр.Севлиево, ул.” Стефан Пешев” № 105,вх.Б, ет.2 тел: 0887 386867 и e-mail: stm\_sani\_21@abv.bg, представлявана от д-р Георги Иванов Георгиев-управител на „САНИ-21” ЕООД наричана за краткост ИЗПЪЛНИТЕЛ, от друга страна.

СТРАНИТЕ СЕ СПОРАЗУМЯХА ЗА СЛЕДНОТО:

1. ПРЕДМЕТ НА ДОГОВОРА. ОБЩИ УСЛОВИЯ.

Чл. 1.(1) ВЪЗЛОЖИТЕЛЯТ ще възлага, а ИЗПЪЛНИТЕЛЯТ ще приема да извършва за обект: ДОМ ЗА ВЪЗРАСТНИ С УМСТВЕНА ИЗОСТАНАЛОСТ с. Батошево

1 .Да консултира ВЪЗЛОЖИТЕЛЯ по въпроси на безопасните и здравословни условия на труд;

1. Да определи периодичността, организира задължителните медицински прегледи на работниците, съобразно степента на потенциалния здравен риск.
2. Наблюдение на здравословното състояние на работниците и служителите и предприемане на мерки за укрепване и опазване на здравето им чрез извършване на : годишен анализ на здравословното състояние на работниците и служителите въз основа на: резултатите от извършените профилактични прегледи и изследвания, показателите за временната и трайна нетрудоспособност и връзката им с условията на труд, данните за професионалната заболеваемост и трудовия травматизъм.

оформяне досиета за здравното състояние на работниците и служителите, съгласно чл. 11, ал. 10 от Наредба № 3 на M3 от 25.01.2008 г.

1. Изготвяне заключения за годността на работника или служителя да изпълнява даден вид работа.
2. Изготвяне заключения за здравословното състояние на работника или служителя при прекратяване на трудовите правоотношения.
3. Да организира и да участва в провеждане на обучението на персонала на ВЪЗЛОЖИТЕЛЯ с цел изучаване и прилагане на правилата за безопасни и здравословни условия на труда;
4. Да предостави информация на работниците и служителите за здравните рискове, свързани с работата им и резултатите от профилактичните прегледи и изследвания.
5. Да дава индивидуални съвети на работниците и служителите във връзка със здравето и безопасността им при работа.
6. При констатирани нарушения и неизпълнение на задълженията за осигуряване на безопасни и здравословни условия на труда да информира

ВЪЗЛОЖИТЕЛЯ и да предложи мерки за преустановяване и предотвратяване на нарушенията.

1. ВЪЗЛОЖИТЕЛЯТ може допълнително да възлага извършването и на други конкретни услуги съгласно действащите нормативни актове в областта на трудовата медицина извън горепосочените.
2. Възлагането на услугите по ал. 2 се извършва, писмено, с допълнително споразумение между страните.
3. СРОК

Чл. 2 Настоящият договор се сключва за срок от 15.07.2014 до 14.07.2015 г.

1. ЦЕНА. НАЧИН НА ПЛАЩАНЕ.

Чл. 3. (1) ВЪЗЛОЖИТЕЛЯТ се задължава да изплати на ИЗПЪЛНИТЕЛЯ възнаграждение за възложените с настоящия договор услуги.

1. При сключването на договора ВЪЗЛОЖИТЕЛЯТ представя справка за броя на работниците и служителите си, тяхната категория труд и броя на работните места в предприятието. Въз основа на тази справка се определя годишната стойност на възнаграждението по ал.1, която е произведението от месечния абонамент 32.00 лв.х 12 месеца и възлиза на 384.00 лв. / триста осемдесет и четири лева /общо.

Разплащането да стане еднократно или на две равни вноски, както следва:

* първа вноска 50 % от общата цена на договора - в 10 дневен срок от сключване на договора;
* втора вноска- в началото на третото тримесечие от договора.
1. Плащането се извършва в брой или по банков път:

IBAN: … BIC …

1. ВЪЗЛОЖИТЕЛЯТ се задължава да изплаща на ИЗПЪЛНИТЕЛЯ възнаграждение за възложени допълнителни услуги по чл. 1 ал. 2 от настоящия договор, в срокове и размер, конкретизирани в допълнителните споразумения по чл. 1 ал. 3 от настоящия договор.
2. ПРАВА И ЗАДЪЛЖЕНИЯ НА ИЗПЪЛНИТЕЛЯ.

Чл. 4. ИЗПЪЛНИТЕЛЯТ се задължава:

1. Да извършва услугите описани в чл. 1 ал. 1 от настоящия договор, съгласно изискванията на ВЪЗЛОЖИТЕЛЯ и в съответствие с действащите нормативни актове, в областта на трудовата медицина .
2. Да осигури специалистите, необходими за изпълнение на задълженията му по настоящия договор.
3. Да информира периодично при поискване ВЪЗЛОЖИТЕЛЯ за хода на изпълнението по договора.
4. Да не разгласява на трети лица търговските тайни на ВЪЗЛОЖИТЕЛЯ, станали му известни във връзка с изпълнението на настоящия договор, включително и след изпълнението или прекратяването му.
5. Да изпълнява в срок задълженията си по настоящия договор.

Чл. 5. ИЗПЪЛНИТЕЛЯТ има право да получи уговореното възнаграждение в размера, сроковете, по реда и при условията на чл. 3 от настоящия договор.

1. ПРАВА И ЗАДЪЛЖЕНИЯ НА ВЪЗЛОЖИТЕЛЯ.

Чл. 6. ВЪЗЛОЖИТЕЛЯТ се задължава:

1. Да предостави на ИЗПЪЛНИТЕЛЯ необходимата във връзка с изпълнението на настоящия договор информация.
2. Да осигури на представителите на ИЗПЪЛНИТЕЛЯ свободен достъп на територията на Дружеството и им осигури нормални условия за изпълнение предмета на настоящия договор.
3. Да изплати на ИЗПЪЛНИТЕЛЯ уговореното възнаграждение в размера, сроковете, по реда и при условията на чл. 3 от настоящия договор.
4. Да осигури по предписание на ИЗПЪЛНИТЕЛЯ дооборудването, необходимо във връзка с изпълнението на настоящия договор.
5. При напускане на работа, на който и да е служител на ВЪЗЛОЖИТЕЛЯ, да представи здравното му досие в СТМ.

Чл. 7. ВЪЗЛОЖИТЕЛЯТ има право:

1. Да извършва проверка за хода на изпълнение на настоящия договор, без с това да нарушава оперативната самостоятелност на ИЗПЪЛНИТЕЛЯ.
2. Да се информира периодично и изисква от ИЗПЪЛНИТЕЛЯ текуща информация по извършването на възложените услуги.
3. НЕУСТОЙКИ.

Чл. 8. (1) При неизпълнение на задълженията си по чл. 3 от настоящия договор и неизплащане на дължимото възнаграждение в уговорените срокове ВЪЗЛОЖИТЕЛЯТ заплаща на ИЗПЪЛНИТЕЛЯ неустойка за забава в размер на 0.1 % (една десета процент) от дължимата сума за всеки просрочен ден, считано от деня следващ деня, в които е следвало да бъде извършено плащането.

1. ПРЕКРАТЯВАНЕ

Чл. 9. (1) Настоящият договор се прекратява с изтичане на уговорения срок.

1. Настоящият договор може да бъде прекратен предсрочно по взаимно съгласие, отразено в писмено споразумение между на страните.
2. Настоящият договор може да бъде прекратен предсрочно от страна на ИЗПЪЛНИТЕЛЯ в случай, че неустойката по чл. 7 ал. 1 от договора бъде начислявана в продължение на повече от 15 календарни дни.
3. ДОПЪЛНИТЕЛНИ РАЗПОРЕДБИ.

Чл. 10. Всички спорове, възникнали между страните по настоящия договор относно неговото изпълнение и тълкуване се решават по споразумение, а когато такова не може да бъде постигнато - по реда на ТПК.

Чл. 11. Изменение и допълнение на клаузите от настоящия договор могат да бъдат извършвани само с допълнителни писмени споразумения между страните по него. Настоящият договор се състави и подписа в два еднообразни екземпляра - по един за всяка от страните и влиза в сила от датата на подписването му.

ИЗПЪЛНИТЕЗ „САНИ 21”ЕОС

ВЪЗЛОЖИТЕЛ:

ДОМ ЗА ВЪЗРАСТНИ С

Управител